Jennifer Aniston

Jennifer Aniston (sündinud 11. veebruaril 1969 Californias Sherman Oaksis) on ameerika näitleja ja režissöör. Ta on saanud Emmy ja Kuldgloobuse. Tema tuntuim roll on Rachel Green aastatel 1994–2004 eetris olnud USA komöödiasarjas "Sõbrad". Jennifer Anistoni isa John Aniston on kreeka päritolu. Isa ja ema Nancy Down on mõlemad näitlejad. Lapsepõlves elas ta ühe aasta Kreekas, pärast seda kolis New Yorki. Tema vanemad lahutasid, kui ta oli 9-aastane. 11-aastaselt hakkas ta näitlemist õppima. 1987 lõpetas ta New Yorgi lavakooli. "Camp Cucamonga" (Ava Schector; telefilm, 1990) "Leprechaun" (Tory Reding; 1993) "See ainus ja õige" (Renee Fitzpatrick; 1996) "Unistus unetule" (Allison; 1996) "Tõeline näilisus" (Kate Mosely; 1997) "Til There was You" (Debbie; 1997) "The Thin Pink Line" (Clove; 1998) "Minu kiindumuse objekt" (Nina Borowski; 1998) "Kosmoserobot" (Annie Hughes, hääl; 1999) "Kontorirotid" (Joanna; 1999) "Rokistaar" (Emily Poule; 2001) "Hea tüdruk" (Justine Last; 2002) "Kõikvõimas Bruce" (Grace Connelly; 2003) "Probleemid Pollyga" (Polly Prince; 2004) "Jutud käivad" (Sarah Huttinger; 2005) "Rööpast välja" (Lucinda Harris; 2005) "Lahkuminek" (Brooke Meyers; 2006) "Friends with Money" (Olivia; 2006) "Room 10" (kaaslavastaja; lühifilm, 2006) "Management" (2008) "Ta pole sinust eriti huvitatud" (Beth; 2009) "Marley ja mina" (Jenny Grogan; 2009) "Juhuslik armastus" (Eloise Chandler; 2009) "Pearahakütt" (Nicole Hurley; 2010) "Minu liba-abikaasa" (Kathrine Murphy/Maccabee; 2011) "Vastikud ülemused" (Julia Harris; 2011) "Me oleme Millerid" (Rose O'Reilly; 2013) "Cake" (Claire Bennet; 2014) "Vastikud ülemused 2" (Julia Harris; 2014) 2019, Murder Mystery Netflixi komöödia (Audrey Spitz, juuksur) Aniston käis 1990. aastal Charlie Schlatteriga, kes oli tema kaasnäitleja sarjas "Ferris Bueller".. 1991–1994 oli tal suhe Daniel MacDonaldiga, mis lõppes veidi enne Anistoni osatäitmise algust "Sõprades". 1995 oli tal lühiajaline suhe muusik Adam Duritziga. 1995–1998 oli tal armusuhe näitleja Tate Donovaniga, kellega ta väidetavalt oli kihlatud[viide?]. Aastal 1998 hakkas ta käima näitleja Brad Pittiga, kellega ta 29. juulil 2000 Malibus abiellus. Mõne aasta jooksul peeti nende abielu Hollywoodile ebatüüpiliselt ideaalseks, kuid 6. jaanuaril 2005 teatas paar oma lahkuminekust. Pittil tekkis armusuhe näitleja Angelina Joliega, Pitti sõnul ei petnud ta tollega oma abikaasat. Pitti ja Anistoni nähti koos ka pärast lahkuminekut, sealhulgas Anistoni sünnipäevapeol, ja sõbrad väitsid, et nad on ära leppimas. Ent Aniston andis 25. märtsil 2005 lahutuse sisse. Lahutus jõustus 2. oktoobril 2005. Ajakirjanduses oletati, et paar läks lahku sellepärast, et Aniston ei tahtnud lapsi saada. Augustis 2005 eitas Aniston seda intervjuus ajakirjale Vanity Fair ning lisas: "... olen alati tahtnud lapsi saada ja ma ei loobuks iial sellest kogemusest karjääri nimel."[viide?] Aniston on öelnud, et tema suhe Pittiga, mida ta ei kahetse, oli "seitse väga intensiivset aastat koos" ja see oli "ilus, keerukas suhe". Pärast lahutust alustas Aniston suhet näitleja Vince Vaughniga, kellega ta mängis koos filmis "The Break Up". Septembris 2006 levis kuuldus selle suhte probleemidest; detsembris kinnitati, et paar on lahku läinud. 2007. aastal käis Aniston kuulduste järgi mõned kuud modelli Paul Sculforiga. Aprillis 2008 algas suhe laulja John Mayeriga, kellest ta läks augustis lahku, suhe jätkus oktoobris, kuid kuulujuttude järgi lõppes märtsis 2009. 2009. aasta teisest poolest oli Anistonil suhe Gerard Butleriga. Alates 2011. aasta maist on ta koos näitleja Justin Theroux'ga. Jaanuaris 2012 hakkasid nad koos elama ja 2012. aasta augustis teatas paar kihlusest. Jenniferi lähedaste sõprade hulka kuuluvad lisaks "Sõprade" kaasnäitlejatele Oprah Winfrey, Sheryl Crow ja Ellen DeGeneres. Ta on Courteney Cox Arquette'i ja David Arquette'i tütre Coco ristiema. Lisaks paljudele sõbrannadele on Aniston olnud hea sõbranna meessõpradele. Ta on "Sõprade" algusaastatest alates väga lähedane Matthew Perryga. Pärast Anistoni lahutust on ajakirjandus neid mitu korda paari pannud.[viide?] Kuldgloobus 2003 Parim muusika- või komöödiasarja naisnäitleja, "Sõbrad" Emmy 2002 Parim komöödiasarja naisnäitleja, "Sõbrad" Ekraaninäitlejate Gildi auhind 1996 Parim komöödiasarja näitetrupp , "Sõbrad" Publiku valiku auhind 2001–2004 Lemmiknaisnäitleja telesarjas: "Sõbrad" 2007 Lemmiknaisnäitleja: "Lahkuminek" Murder Mystery, Netflix Official Site Elulugu saidil movies.yahoo.com "Brad Pitti elulugu ajakirjas People". Originaali arhiivikoopia seisuga 24. aprill 2016. Vaadatud 13. augustil 2009. Brad & Jen Reunite for Her Birthday People Stephen Silverman. Jennifer Files for Divorce from Brad, People, 25. märts 2005 "Kes? Mis? Kus?" 2006, lk. 244 Brad & Jen Finalize Divorce, People Aniston just wants to make Friends with Pitt, Daily Times Jennifer Aniston andmekogus IMDb (inglise) Jennifer Aniston andmekogus Filmiveeb